Document ID: 32007D0398

KOMISIJAS LĒMUMS
(2007. gada 11. jūnijs),
ar kuru groza Lēmumu 2007/31/EK, ar ko nosaka pārejas pasākumus attiecībā uz tādu dažu gaļas un piena nozares produktu sūtīšanu no Bulgārijas uz pārējām dalībvalstīm, uz kuriem attiecas Eiropas Parlamenta un Padomes Regula (EK) Nr. 853/2004
(izziņots ar dokumenta numuru K(2007) 2386)
(Dokuments attiecas uz EEZ)
(2007/398/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās aktu, un jo īpaši tā 42. pantu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
tā kā:
(1)
Komisijas Lēmumā 2007/31/EK (2) noteikti pārejas pasākumi attiecībā uz tādu dažu gaļas un piena nozares produktu sūtīšanu no Bulgārijas uz pārējām dalībvalstīm, uz kuriem attiecas III pielikums Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (3). Šos produktus var sūtīt no Bulgārijas tikai tad, ja tie ir iegūti pārstrādes uzņēmumā, kas iekļauts minētā lēmuma pielikumā.
(2)
Lēmumu 2007/31/EK grozīja ar Komisijas Lēmumu 2007/213/EK (4), lai pēc Bulgārijas iestāžu lūguma no saraksta Lēmuma 2007/31/EK pielikumā svītrotu dažus uzņēmumus.
(3)
Pārtikas un veterinārajam birojam (PVB) jāveic jauns pārbaudes apmeklējums Bulgārijā no 2007. gada 12. līdz 23. martam, lai novērtētu stāvokli pārstrādes uzņēmumos.
(4)
Ar Pārtikas un veterinārā biroja (PVB) palīdzību Bulgārija veic visu pārstrādes uzņēmumu novērtējumu minētajās jomās. Šajā sakarā Bulgārija ir pieprasījusi, lai sarakstam Lēmuma 2007/31/EK pielikumā tiktu pievienoti daži uzņēmumi. Bulgārijas iestādes apliecināja, ka minētie uzņēmumi tagad pilnībā atbilst Kopienas prasībām. Tādēļ minētā pielikuma saraksts attiecīgi jāatjaunina. Skaidrības labad pielikums jāaizstāj ar šā lēmuma pielikuma tekstu.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/31/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 11. jūnijā

Labels: 17
0
3
7
18
15